Rossåstunnelen

Rossåstunnelen er en motorveitunnel under bygging på E39 i Lyngdal i Agder. Drivingen av tunnelen startet våren 2022, og den åpner etter planen for trafikk sommeren 2025. Tunnelen har to løp, hvert med to kjørefelt og har en lengde på 3,4 kilometer.

Om tunnelen 
Tunnelen er en del av motorveiprosjektet Lyngdal øst–Lyngdal vest som gir 9,2 kilometer ny firefelts motorvei gjennom Lyngdal kommune. Nye Veier AS er byggherre, mens arbeidsfellesskapet Implenia–Stangeland er totalentreprenør.   

Rossåstunnelen blir 3,4 kilometer lang og blir den neste lengste veitunnelen i Agder, etter Søgnetunnelen. Tunnelen starter like vest for det planlagte Herdalskrysset i prosjektets østlige ende. Derfra løper tunnelen nordvestover under Rossåsen før den har sitt vestlige utløp ved Lygna. Der fortsetter veien på den 300 meter lange Kvelland bru, før motorveien går inn i Kålåstunnelen og videre til Røyskårkrysset, som er prosjektets vestlige endepunkt.  

De forberedende arbeidene startet opp høsten 2021, og tunneldrivingen startet i mars 2022. Gjennomslaget var i juli 2023, og tunnelen åpner etter planen for trafikk sommeren 2025.

Se også 
 Veitunneler i Norge

Referanser 

Veitunneler i Agder
Veier i Lyngdal